DĖL ŠILALĖS RAJONO SAVIVALDYBĖS ADMINISTRACIJOS ŠILALĖS MIESTO SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI 2019 METAIS

2019 m. rugpjūčio 14 d. Nr. DĮV-654

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2019 m. gegužės 30 d. įsakymu Nr. DĮV-484 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Šilalės miesto seniūnijos išplėstinės seniūnaičių sueigos 2019 m. rugpjūčio 12 d. protokolą Nr. 08-7 (1.5):

1. S k i r i u :
	1. Anoniminių alkoholikų grupei „Vilties galia“ 900,00 Eur projekto „Socialinė veikla, skirta socialiai pažeidžiamiems bendruomenės nariams ir (ar) grupėms“ įgyvendinimui, socialinei veiklai, skirtai socialiai pažeidžiamiems bendruomenės nariams ir (ar) grupėms (susitikimų su asmenimis, turinčiais problemų dėl alkoholio vartojimo organizavimas, pagalbos (psichologinės) priklausomiems asmenims bei jų šeimos nariams suteikimas, bendradarbiavimas su įvairiomis įstaigomis, dalyvavimas renginiuose ir informacijos teikimas apie alkoholio žalą ir jo pasekmes) degalams pirkti 2019 m. III ketvirtyje);
	2. Lietuvos politinių kalinių ir tremtinių sąjungos Šilalės filialui 707,00 Eur projekto „LPKTS Šilalės filialo bendruomeniškumo stiprinimas“ įgyvendinimui, socialinei veiklai, skirtai socialiai pažeidžiamiems bendruomenės nariams ir (ar) grupėms (Šilalės filialo narių lankymui, bendravimui ir tarpininkavimui, atstovavimui institucijose, renginių, atmintinų valstybinių dienų ir švenčių paminėjimo organizavimui) maitinimo paslaugai apmokėti ir prekėms pirkti 2019 m. IV ketvirtyje);
	3. Lietuvos pensininkų sąjungos „Bočiai“ Šilalės rajono bendrijai 707,00 Eur projekto „Būdami kartu ir keliaudami patiriame atradimo džiaugsmą“ įgyvendinimui, bendruomenės sutelktumą ir gyvenimo kokybę gerinančiai veiklai (autobuso nuomos ir prekių pirkimo išlaidoms apmokėti 2019 m. IV ketvirtyje).
2. P a v e d u šio įsakymo 1.1 – 1.3 papunkčiuose nurodytų asociacijų pirmininkams ne vėliau kaip per 20 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt/veikla/seniunijos/Šilales](http://www.silale.lt/veikla/seniunijos/%C5%A0ilales)miesto ir Šilalės miesto seniūnijos bei Anoniminių alkoholikų grupei „Vilties galia“, Lietuvos politinių kalinių ir tremtinių sąjungos Šilalės filialo, Lietuvos pensininkų sąjungos „Bočiai“ Šilalės rajono bendrijos skelbimų lentose.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius